У међувремену, Прусија је августа 1744. године прекршила Берлински мир и са војском напала Чешку. Тиме је отпочео Други шлески рат. Баварци су успели да поврате целу Баварску користећи се тиме што је Карло Лотариншки био заузет у рату у Чешкој. Французи заузимају Фрајбург им Брајзгау и упадају у Виртемберг. У Италији је шпанска армија Дон Фелипеа упала у Ломбардију, а Французи упадају у Пијемонт, освајају Демонте, опседају Кунео и у бици код Мадоне дел Олмо наносе пораз Пијемонту. Савезници се октобра повлаче преко Алпа.